钦定古今图书集成/理学汇编/学行典/第030卷 > 理数钤〈兑集下〉 > 《卦爻变例》
## 钦定古今图书集成/理学汇编/学行典/第030卷 > 理数钤〈兑集下〉 > 《卦爻变例》

《皇极》用卦之法，必卦爻皆叶方用。如爻不叶，先变爻；
爻叶卦不叶，则变卦；卦叶爻，又不叶，复变爻。

卦之变

《干》变《坤》，　　《坤》变《干》，　　《兑》变《艮》，　　《艮》变《兑》，
《坎》变《离》，　　《离》变《坎》，　　《震》变《巽》，　　《巽》变《震》，

爻之变

干：　　一变《夬》、　　二变《大有》、　三变《小畜》。

四变《履　　》，五变《同人　》，六变《姤》，

《兑》：　　一变《履》、　　二变《归妹》，　三变《节》。

四变《夬　　》，五变《随　　》、六变《困》。

《离》：　　一变《丰》、　　二变《同人》，　三变《贲》。

四变《噬嗑　》，五变《大有　》，六变《旅》。

《震》：　　一变《噬嗑》，　二变《随》、　　三变《复》。

四变《丰　　》、五变《归妹　》，六变《豫》。

泰：　　一变《大畜》，　二变《需》、　　三变《大壮》。

四变《临　　》，五变《明夷　》，六变《升》。

《损》：　　一变《临》、　　二变《中孚》、　三变《睽》。

四变《大畜　》，五变《颐　　》，六变《蒙》。

《既济》：　一变《家人》、　二变《明夷》、　三变“革。”

四变《屯　　》、五变《需　　》、六变《蹇》。

《益》、　　一变《屯》、　　二变《颐》、　　三变《无妄》。

四变《家人　》，五变《中孚　》，六变《观》。

右六十四卦皆变，自上而下，则所谓“一生二，二生四，四生八，八生十六，十六生三十二” 也。略举其正体四，交体四如右以推诸卦，莫不皆然。但其数有顺而右行，逆而左行。乾卦则皆右行，天阳也。兑卦变《履》变《夬》，则左行矣。《离》变《同人》《大有》，亦逆行矣。《震》变《噬嗑》，《随》《丰》《归妹》四卦右行，《损》《益》二卦左行。爻之变行，虽左右不同，而一生二至十六生三十二，则莫不皆同。张六饶谓爻从下变，乃是长数，人物未成之先，非已成体而有运行之数也。

凡卦自上而下，分上位为天，干兑离震之位；分下位为地，坤艮坎巽之位。盖外悔尊而内正卑，天地奠位，不可易也。挂一图中，二百五十六卦，当位与不当位者各半。上位悔卦，当者，为阳中阳进之进，不当者，为阳中阴进之退。下位正卦，当位者，为阴中阴退之退，不当者，为阴中阳退之进。凡阳之阳。〈干兑离震居上，〉阴之阴，〈坤艮坎巽居下〉其卦为当位不变阳中阴。〈坤艮坎巽居上〉阴中阳。〈干兑离震居下〉其卦不当位则变。变者自外来，不变自内出；变者动，不变者静，皆可义推矣。凡爻亦自上而下，初变上爻，只是《先天圆图》右行第一卦。〈亦有左行第一卦者〉次变五爻，即图之本卦，相去第二卦，所谓“一生二”也。次变四爻，去本卦四位，所谓“二生四”也。次变三爻，去本卦八位，所谓“四生八”也。次变二爻，去本卦十六位，则八生十六也。末变初爻，其卦去本卦三十二位，则十六生三十二也。变之既终，无复可变，其三十二位，则生六十四，即本卦也。亦七变复贯之义。凡爻皆以上四二为阴，五三初为阳，自上而下，先见阴而次见阳，所谓“一阴一阳之谓道”，万化皆自静中出，寂然不动，而后“感而遂通”之理也。凡阳爻要奇画，阴爻要耦画。爻当位则不变，若不当位则变爻当位而卦，不当位，则不变爻而变卦。爻不当而变之，变而合位，又复卦不当位，则又变卦以求合乎阴耦阳奇而后已。故二百五十六卦，爻之当位与不当位各半。奇位当者为阳中之阳，不当者为阳中之阴。耦位当者为阴中之阴，不当者为阴中之阳。阳中阳，阴中阴，不变；阳中阴，阴中阳，则变。凡六十四卦之爻，变与不变居半。当位不变，不当位则变。不变者自他卦而方来，若变者，自本卦取来往他卦。如《干》之五为《大有》者、方自《大有》而来。盖《大有》之阴爻、以阴居阳位

为不当，故变而成干，乃当位安于五而不变也。若《干》之二爻变为《同人》，则是自干而往。盖干之九二以阳居阴为不当，必变成《同人》乃当也。爻虽当而卦又不当，则转变四变坤，而当类而推之，莫不皆然。爻者用也，卦者体也。爻之变不变，以观随时之所遇；卦之变不变，以求反己之安否。时有遇吉而成凶，遇凶而成吉，体有自顺而反逆，因逆而得顺，爻卦互变，致使之然，是故变不变，数也；利不利，命也。辨其邪正则在人，逢其从违则在天。君子尽己以对越乎天，不回以求福，不幸以苟免，故变动虽以利言，而吉凶不敢以情迁也。

八卦重为六十四，每卦分正悔二体，体各三爻，卦以
上下而分天尊地卑之位；爻以奇耦而分阳施阴合
之义。卦者大体也，上下两卦，善恶是非，洪纤高下系
焉。爻者时用也，逆顺可否，成败休戚系焉。惠吉逆凶，
正也，“为善未必福，为恶不及祸。”爻与卦反也，“莫之致
而至，莫之为而为，君子安时处顺而已。”